bavarian-nlp/barwiki-20250901 huggingface dataset:
Judo

Judo (auf japanisch: 柔道 = da sanfte Weg; sog: Dschudo) is a japanische Kampspoatoart.
Im Judo gehts do drum, dass ma sein Gegna (oder im Training sein Partna) durch nochgebm bsiegt.
Oana wo Judo praktiziat, a Judokämpfa, wead aa Judoka gnennt. "Ka" bedeidt sovui wia "jemand, wo wos ko".
Gschicht.
Da Begrinda vom Judo is da Jigoro Kano (1860-1938). Da Kano hod im Judo vaschiedne Ju-Jitsu Technikn (Koryu) kombiniert. De Wuazln vo Judo reicha deshoib bis ins 8. Joahundat zruck.
Technikn (Waza).
Es gibt via vaschiedne Typn vo Judotechnikn:
Obadeitsche Sprochn

S Obadeitsche zejt zu de Haptsprochgruppm vom Houchdeitschen und wead im Sidn vom deitschn Sprochraum gsprocha.
S Obadeitsche untascheid si darin vom Mittldeitschn, dass de Zwoate Lautvaschiabung in stärkam Moß durchgefiat worn is.
Zum Obadeitschen zejt ma in dem Sinn s Alemannische und s Boarische. De fränkischn Sprochn Ostfränkisch und Sidfränkisch liegn im Iwagangsbereich vom Obadeitschen zum Mittldeitschn (Mainlinie bzw. Weisswuaschtäquator) und wean manchmoi aa am Mittldeitschn zuagordnet. Aa s ausgstorbane Langobardische wead wegn da voiständig durchgefiatn hochdeitschn Lautvaschiabung zu de obadeitschn Sprochn zejt.
ISO 639

ISO 639 is a internazionala Standard vo da Internazionaln Organisation fia Normung, wo Kennunga fia Nama vo Sprochn (Sprochcode) definiat wean. Dea Standard aetzt se aus mehran Teinorman zamma. Via Tei fia Kennunga mit zwoa Buchstabm (ISO 639-1) und drei Buchstabm (ISO 639-2, ISO 639-3 und ISO 639-5) san scho freigebm und wean weitlaifig vawendt; mit ISO 639-4 und 6 san zwoa weidane Tei in Entwicklung (Stand: August 2009).
Owendung.
De Kennunga, de wo in dera Norm definiat san, wean unta andam in da Lexikographie, Linguistik, in Bibliotheken, Informazionsdeanstn und im Datnaustausch v&lt;wendt. Damit käna Sprochn in Dokumentn eindeitig ogebm bzw. kennzeichnet wean. Se san ned ois Obkiazunga eingfiaht worn, wei unta andam a Ähnlichkeit mit da kennzeichnetn Sproch ned in jedm Foi gebm is.
Es deaf grundsätzli Gross- und Kloaschreibung vawendt wean. Es gibt owa drauf afbauende Normen, de wo a gwisse Schreibung festlegn kena.
De Sprochcode vo dera Norm umfossn natialiche Sprochn und Plansprochn, owa koane Sprochn, de wo fia a maschinelle Vaorbatung konzipiat worn san, wia z. B. Programmiasprochn.
Indogermanische Sprochn

De indogermanischn oda indoeiropäischn Sprochn buidn de heit sprechareichste Sprochfamij vo da Wejd mid uma drei Milliardn Muadasprochlan.
Iahre grouße Vabroatung is as Agebnis vo de Väikawondarunga im Laff vo de Joartausad und zletzt aa vo da eiropäischn Expansion seitm 15. Joarhundad. De dozuaghearing Sprochn zoang weitreichade Iwaeihstimmunga beim Woatschotz, in da Flexion, in grammatischn Kategoriina wia Numerus und Genus sowia im Oblaut. 
Ois Uasprung vo da Sprochfamij wead a oanzlne, voagschichtliche Indogermanische Uasproch oogsetzt, de wo im Grund duachn Vagleich vop de Oanzlsprochna rekonstruiad wean hod kenna.
Da Nam.
Da Nam "langues indo-germaniques" is vom denischn Geograf Conrad Malte-Brun (1775-1826) eihgfiaht worn und hod se im deitschn Sprochraum geng's international gebraichliche "indoeiropäisch" duachgsetzt. Im Begriff "indogermanisch" stecka de Sprochgrenzn, de wo domois duach's Indische und duach's Germanische ognumma woan san.
Uasprung und Entwicklung.
De indogermanischn Sprochn wean ois genealogisch vawondt betrochdt, d. h., ois „Tochtasprochn“ vo oana „Muadasproch“, des wo des nimma dahoidane Uaindogermanische gwen is.
De Ausbroadung vo de indogermanischn Sprochn.
De Koartn zoang de woarscheinliche Ausbroadung und Differenziarung vo de indogermanischn Sprochen bis umara 500 n.Kr.
Die Karten zeigen die vermutete geographische Ausbreitung und die Differenzierung der indogermanischen Sprachen bis ca. 500 n. Chr.
Haptastln vom Indogermanischn.
Haptastln vo de indogermanischn Sprochn, de wo si bis heit dahoidn ham:
chn
A Konjugationsbeispui.
Im Foigadn a Beigungsbeispui vo da Verbwuazn *bʰer- vom boarischn Zeidwoat "(ge-)bean" (im Sinn vo "drong", vgl. im Boarischn "drogad"/"ausdrong") in vaschiedanan oidn und modeanan indogermanischn Sprochn.
Behmen

Behmen (dt.: Böhmen, tschechisch: Čechy, lateinisch und englisch: "Bohemia") is aans vo de historischn Lända vo da Tschechischn Republik. De Bewohna vo dem Laund haaßn auf boarisch im Singular und im Plural "Behm", wuascht, wööchane Muadasproch dass haum.
Behmen hod a Fläch vo etwoa 52.065 km². Im Noadostn grenzts an Poin, im Ostn an de historische Region Mährn, im Sidn aun Östareich, im Sidwestn und Westn an Bayern und im Noadwestn an Saggsn.
Da Naum Behmen kummt vom kötischn Staumm vo de Boier ("Boiohaemum" = Hamat vo de Boier, spätlat.: "Bohemia").
Woppm.
Da behmische Lew is a aufgrichtata, süwana, doppet gschwanzda Lew mid ana goidanan Kron aus Bladdln auf Rod. Er hod goidane Kroin und a goidane Zungan.
Germanische Sprochn

De germanischn Sprochn (dt.: germanische Sprachen) ghean zu de indogermanischn Sprochn. Se umfossn uma 15 Sprochn mid uma 500 Milliona Muadasprochlan, iwa 700 Milliona wann ma de Zwoatsprecha midzejd. A Bsundaheit vo de germanischn Sprochn gengiwa de indogermanischn Sprochn san de Vaändarunga vo de Konsonantn duach de Germanische Lautvaschiabung (Easchde Lautvaschiabung).
De großn germanischn Sprochn.
De zwoa Haptsprochn san:
Weidane germanische Sprochn san:
Gliadarung.
De germanischn Sprochn wean in da Regl in "West-", "Noad-" und "Ostgermanisch" eihteid. De Sprochgrenz zwischn Noad- und Westgermanisch wead heit duach de deitsch-dänische Grenz markiad. Innahoib vo de zwoa großn Sprochgruppm gibds fliassande Iwagäng duach regionoie Dialekte.
Deitsch, Jiddisch, Luxnbuagisch, Niedadeitsch, Pennsylvanisch, Holländisch, Afrikaans, Englisch und Friesisch.
Schwedisch, Dänisch, Norwegisch, Färöisch und Isländisch.
De ostgermanischn Sprochn san komplett ausgstorm. Dovo om besdn dahoidn is's Gotische.
Westgermanische Sprochn

De westgermanischn Sprochn san a Untagruppm vo de germanischn Sprochn. Dazua ghean Sprochn wia Englisch, Deitsch, Boarisch, Jiddisch, Niadadeitsch, Holländisch, Afrikaans und Friesisch. De andan zwoa Untagruppm vom Germanischn san de Nord- und de Ostgermanischn Sprochn.
Listn vo de westgermanischn Sprochn.
De foigandn lebendn und ausgstorbanan Sprochn und aus da Familie vo de germanischn Sprochn Zejn zu de westgermanischn Sprochn:
Boier

De Boier, aa Boia oda Boja, (lat.: "Boii") woan a kejtischa Stamm in Middleiropa. Urspringli kemans aus de Regiona um an Rhein, Main und um de Doana, spoda homs in de Gebiete vo de heitign Stootn und Lända Tschechei, Slowakei, Bayern, Ungarn, Östareich und bis afn Balkan gsiedlt, sowia z Obaitalien. De italienischen Boier san noch 200 v. Kr. romanisiat und de neadlichn Boier zua Zeitnwend duach de Markomannen assimiliat woan.
Uaspring und spedare Aafdeuung in zwoa Gruppn.
Da Nam vo de Boier is no ned gwiss aaf irgand an Uasprung zrucktfian. Neba an kejtischen Woat fia "Schlega" oder "Kriaga" kannt a Deitung ais "Besitza vo Rindviecha" (von idg. "*gwowjeh³s", schau a lat. "bos,": "Rindviech", Genitiv: "bovis": "vo dem Rindviech") meglich sa. Ibalifate Naman san Boiorix ("Kine vo de Boier") und "Boiodurum" (Passau).
Der Nam vo dem kejtischn Voik lebt hejd no in den Nama vom Bähm ("boio-hemum" = Heim der Boier) und vo Boarn weida.
Laut da klassischn Leameinung leit se da Nam da Bajuwarn und somid a der vo Boarn vo de Boier ob.
A direkte Ethnogenese da Boarn vo de Boia hoidn de Gschichtswissnschaftla oba hejd fia unwahrscheinle. Zua Entstehung vom Voiksstamm vo de Bajuwarn warn woi merare Umbrich währand da frian Vejkerwanderungszeit in Middleiropa nodwende, so dass se im Gebiet da ehamais remischn Provinzn Vindelicum und Noricum aus am Mischvoik (bestehad aus da galloremischn Restbevejkarung [Rema und Kejtn] und sesshaft gwone Germana) zeascht a einheitlicha Stamm und dann sogoa as Stammesherzgtum buidn hod kinna.
Des spätladeinische Woat "Baiuvarii", kimt vom germanischen "*baio-warioz", vo dem da easchte Doi vom Nama de geamanische Bezeichnung vo de "Boier" sa deafad; da zwoate Doi bedait „Bewohner“).
Des Uasprungsgebiet vo de Boier wiad zwischan Rhein, Main und Doana vomut. Währad da Abwanderung aus dem Gebiet in der Latènezeit A im 4. Jahrhundert v. Kr. ham se de Boier in zwoa Gruppen doit, vo dene dea oane eine nach Noaditalien zong is und dea ander neadle da Aipn bis iba d´Doana ins Bejm ("Boihaemum"). Auslejser da Obwandarung vom woi gejstn Doi vom Stamm deafad da Druck duach eindringande geamanische Stämm gwen sa. Da Rest hod se woi zeascht in da galloremischn Bevejkarung afganga und hod se dann mid de zuagwandatn Germana vomischt.
Des easchte schriftliche Zeignis da Boier in Boarn.
Wei de Kejtn sejwa koa Schrift ghobt han is da Fund vo an klona irdan Scheam mitn eigritztn Nama BOIOS oda BAIOS im boarischn Manching (des wo a in da Kejtnzeit bedeitns Oppidum war) ois Sensation zum Ozuseng, weils de easchte schriftliche Zeignis vo de Boier seiwa is.
Manching

Manching is a Markt im obabayrischn Landkroas Pfahofa an da Uim und liegt sidestlich vo Inglstod. In da Näh is a Einrichtung fir Testfliagarei (Flugplotz Inglstod-Manching mit da Wehrtechnischn Dienststej 61 vo da Bundeswehr fir Luftfohrzeig, EADS).
Eadkunde.
Manching liegt in da Region Inglstod und besteht aus de Ortstein Manching, Obastimm, Niadastimm, Pichl, Forstwiesn im Feilnmoos, Westnhausn, Lindach und Rottmannshart.
Gschicht.
Vom 3. Joahundat v. Kr. bis zum 1. Joahundat v. Kr. is bei Manching a kejtisches Oppidum glegn. Und heit gibts duatn a Musäum.
Da Markt Manching hod seit 1505 zum Herzogtum Neiburg-Suizboch und zum Landgericht Reichatshofa gheat. Seit 1777 ist da Ort Tei vom Kurfürstentum Bayern. Im Zug vo de Verwoitungsreforma in Bayern is mitm Gmoaedikt vo 1818 de heitige Gmoa enstanda.
Seit mindastns 1354, wahrscheinlich oba scho seit da Römazeid, gibts in Oberstimm bei Manching an Barthelmarkt; a Voiksfest, des wo in da Region ziemlich bekannt und beliebt is.
Oscar/Beste Kamera

Mid'm Oscar fia d'beste Kamera wean d'Kameraleid vo am Film g'ehrt. Vo 1938 bis 1966 (außa 1958) han d'Oscars fia Schwoazweiß- und Foabfilm g'drend vagem woan, es håd åiso zwoa Oscars fia d'beste Kamerafiahrung gem.
"In untad stehanda Tabêin han d'Preisträger nåch'm Joa da Valeihung g'list."
Marco Borriello

Marco Borriello (* 18. Juni 1982 in Neapel) is a Fuaßboispiela aus Italien. Jetzt grad spüt da Mittlstüama in da italienischen Serie A beim AC Mailand.
Karriere.
Verein.
Borriello is im Jenna 2001 vom "FBC Treviso "an "US Triestina" in die Serie B verlichn wordn. Ab Juli hat er dann wieda fia Treviso gspüt. 2002 is er zum AC Mailand gwechslt. Im Jenna 2003 is er an in "FC Empoli" verlichn wordn. Zur Saison 2004/05 wurde er an "Reggina Calcio" verlichn. Vo Juli bis Dezember 2005 is er an "Sampdoria Genua" verlichn. Am 27. August 2005 hat er sei Debüt fia Sampdoria gebn, als er fian "Emiliano Bonazzoli" in da 53. Spielminutn eingwechslt wordn is. Sampdoria hats Spü 2:1 gegen "AC Florenz" verlorn. Ab Jenna 2006 is er an in FBC Treviso verlichn wordn. Zur Saison 2006/07 is er wida zu Milan zruck koma. Nach in Meisterschaftsspü gegen in "AS Rom" is er positiv auf Cortison tested wordn. Zur Saison 2007/08 hat Milan 50 % vo die Transferrechte an in "CFC Genua" verkauft. Am 16. September 2007 hat er sei Debüt fia Genua gebn. Des Spü hat 1:1 gegen "AS Livorno" gendet. 2008 is er fia uma 7 Mio. € wieda zruck zu Milan gwechslt.
Nationalmannschaft.
Borriello hat vo 2001 bis 2002 fia d'italienische U-20 und vo 2002 bis 2003 fia d'italienische U-21 gspüt. Am 6. Feba 2008 hat er sei Debüt fia Italien gebn, als am Platz gstandn is. Italien hats Spü 3:1 gegen Portugal gwona.
Statistik.
"Stand: 30. Juni 2009"
1
Guglhupf

A Guglhupf oda Gugelhupf, is a weana Kuchn aus Geamdag, dea wos in ana typischen Kranzlfuam aus Metoi oda Keramik bochn wiad. Duach de bsundare Fuam mit ana rauchfaungoatign Effnung in da Mittn wiad da Dag gleichmäßiga duachbochn.
Des Wuat kummt woascheinlich vom mittlhochdeitschn "gugel" „Kapuzn“ (vo lateinisch "cuculla") und "Hopf" fia Geam. Da Guglhupf is in Wean entstaundn und späda im Elsass und in aundan Regionen iwanumma wuan.
Zuabereitung und Variantn.
Fia de Zuabereitung wiad a Dag aus Möh, Eia, Müch, Butta, Maundln, Ziwebm und Geam heagstöht und in da typischn Guglhupffuam bochn. Daun wiad a no mit Staubzucka guad aungstraht und serviat.
Bsundas beliabt is da Guglhupf ois Marmorkuchn, wo de Höftn vom Dag mit Gagau gfäabt und daun marmoriat wiad. Weidas gibts beispüsweis no den Geamguglhupf, den Stefaniguglhupf (ohne Geam) und den Kaisaguglhupf (mit Sultaninen und Maundln).
Vawaundtschoft.
Mitn Guglhupf eng vawaundt san da Kärntna Reindling, da poinische-franzesische "Baba au rhum", da franzesische "Sarasin" und de jidische "Kugel".
Aundare Bedeitung.
Seitn Kaisa Josef II. hod da Guglhupf a no a gaunz aundare Bedeitung. Es is da Spitznaum fia den 1784 eabautn weana Noantuam, wäu des so a runda Bau is. Vo dem kumman daun aa vaschiedane Rednsoaten, wia "I kumm am Guglhupf" (Ich drehe durch). Gem tuats des Gebäude imma no, oba jetzan is des aa Museum.
Litaun

Litaun (litauisch: Lietuva) is a Stoot in Noadeiropa und's siadlichste Land vom Baltikum. As grenzd on: Lettland, Russland, Weißrussland, Poin.
Bevejkarung.
Da gressde Tei vo da Bevejkarung san Litaua. Nochm Zwoatn Wejdkriag san vui Russn nach Litaun kemma, wei's zu dera Zeid zua Sowjetunion ghead hod.
&lt;
Danem hom in Litaun (2007) no 3500 Deitsche (1989: 2100), 3100 Tataren (1989: 5200), 2900 Roma (1989: 2700), 2400 Lettn (1989: 4200) und 8000 Persona vo ondan Nationa (1989: 13.400) glebd.
Reindling

Da Reindling oda Pogatscha/Pohatscha is a Oat Guglhupf aus da Kärntna Kuchl.
Da Nauman Reindling kummt vom Reindl (runde Häfalfuam), in dem a aussebochn wiad. Er haßt owa aa in Siadkeantn Pogatscha oda Pohatscha vo slowenisch "pogača" und Woazas oda Woazan (vom Woaz).
Da echte Karntna Reindling wiad in ana rundn Reindlfuam bochn, ohne an Loch in da Mittn. De tradizionölle Reindlingfuam woa aa no mit christlichn bzw. heidnischn Symboin vaziat. Heit wiad da Reindling oft in ana Guglhupffuam gmocht, wos fia maunche a Sakrileg is.
Da Reindling wiad aus an Geamdag gned und mit Butta, Zimt, Zucka und Rumrosinen gfüüd. Oft kumman zua Füllung aa no Woiniss dazua. Da Dag wiad eigroit und in ana rundn Fuam aussebochn.
In Kärntn gheat da Reindling zu vün Festn und Feian dazua, is owa gaunz bsundas mit Ostan vabundn. Zauman mit Schinkn, Brod, Kren und Eia is a tradizionö zur Osterweihe trogn und daun bei da Osterjausn gessn wuan. Ea is in Kärntn owa aa a beliabts Jausngebäck zum Müchkafää.
Untertauern

Untertauern is a Ortsgmoa im Soizburga Lond im Bezirk St. Johann im Pongau in Esterraich.
Geografie.
De Gmoa lig im Pongau im Soizburga Lond an da Nordseitn vom Rodstouder Tauernposs, im Toi vo da Pongauer Taurach.
Ortstoae sand Untertauern und Owertauern, wobai ower a Toae vo Owertauern aa za da Gmoa Tweng geascht.
Gschicht.
Untertauern is a oide Siadlung, de ois Poststazion an da wichting, scho za da Rämerzeid exastiratn Stross iwern Rodstouder Tauern gleng is.
Am 2. Juli 1911 houd da renomiarte esterraichische Moler Lucas Suppin in Untertauern geborn. Sai Voder, da "Georg Suppin", is za dera Zaid da Dorflearer gwen.
Wopm.
As Wopm vo da Gmoa is: "„A zwoamoi toaets Schijd. As owerste greane Fejd is mid am noch untn offanen sijwern Fejd mid an schworschzn Lapidar-Buachstom "M.P:LVII" und as unteaschte greane Fejd mid am goidanen Posthärndl mid roder und waisser Schnur und Quastl belegg.“
Politik.
Birgermoaster is da Howersotter Hons "(Johann Habersatter)" vo da SPÖ.
Wirtschoft &amp; Infrastruktur.
Za da Gmoa gheascht a Toae vo da Schiregion Owertauern.
Schmetterlingsbuntbarsch

&lt;templatestyles src="Vorlog:Taxobox/style.css" /&gt;
Da Siidamerikanische Schmetterlingsbuntbarsch aa Schmetterlings-Zwergbuntbarsch/schrotz oder aa oafoch nur Ramirezi gnonnt (wissnschoftlich "Mikrogeophagus ramirezi", syn. "Microgeophagus ramirezi", "Papiliochromis ramirezi", "Apistogramma ramirezi", "Pseudogeophagus ramirezi", "Pseudoapistogramma ramirezi") is a Siasswosserfisch aus da Ordnung vo de Schrotznoarting (Perciformes). Nem de aus Siidamerika stommatn Ortn vo da Gottung "Mikrogeophagus" trogt aa da Afrikanische Schmetterlingsbuntbarsch "(Anomalochromis thomasi)" den Trivialnomen „Schmetterlingsbuntbarsch“.
Vabraitung.
De mear ois vawiarnde und oiwai no nid restlos befridigend aufklärte wissnschoftliche Nomensgewung grindt auf Irrtimer iwer de Vabraitung vo dera Zwergbuntbarschort. De Erschtbeschreiwer homd de Typusexemplare in d' Savannen vo Venezuela zwischn da Stod Palenque und am Rio Meta gfonga. Wia da Lüling 1966 aus'm Mamorè-System in Bolivien Fisch midbrocht hod, de da Meinken (dozmois da Loater vo da Fischbestimmungsstöi vom "Verband Deutscher Vereine für Aquarien- und Terrarienkunde (VDA)" ois "Mikrogeophagus ramirezi" bestimmt hod, is da Straid iwers totsächliche Vabraitungsgebit entstondn. Zwoa Joar spader hod da Fischer de Oart aa no in Venezuela, im Aizug vom Rio Guárico gfundn. Erscht da kullander hod waiderne 13 Joar spader a Klorhait schoffm kenna: Lülings Fisch hom zua da Schwesterort "Microgeophagus altispinosus", de beraits 1911 vom Hasemann beschrim worn is ghert.
Haid stet vüifoch belegt fest: "Microgeophagus ramirezi" lebt im Gebit vom untern und mittlern Orinoco und de ondern Gwässer vo da Llanos in Venezuela und Kolumbien. Seine naggstn Vawondtn sand da Bolivianische Schmetterlingsbuntbarsch, "Microgeophagus altospinosus" (Hasemann, 1912), und a no nid beschriwane Ort.
Aquaristik.
Siidamerikanische Schmetterlingsbuntbarscher wernd söitn bis fimbf Zentimeter long. Wai de Ort Poarbüidend und territorial is, soidatn oiwai oa Mannderl und oa Waiwerl im Aquarium pflegt wern. De Gschlechter sand guad zan unterschain:
De Zucht vom Siidamerikanischn Schmetterlingsbuntbarsch is schwiarig. Da Erfoig is vo da Ernärung und d' Wossawerte (woaches, laicht seiers Wossa) ohängig. Im Zoofochhondl sand oft Tiare aus d' Grosszichtarain vo Sidostasien zan dahoidn, bai de wichtige Elemente vom Fortpflonzungsvooitn valurn gonga sand. Aa de haifig zan dahoitatn „Jubo-Ramirezi“ sand neamer zur Furtpflonzung fähig.
Da Siidamerikanische Schmetterlingsbuntbarsch entwicket se bai qualitativer guader und obweggslungsraicher Noarung richtig. Nem Frostfuader (Artemia, schworze, rode und waisse Micknlarvn) is a Lewendfuader (Wossafläh, Cyclops, Salinenrebsnauplien, Micknlarvn) a Vuraussetzung fir d' erfoigraiche Pflege und Vamerung.
Baba au Rhum

Da Baba au Rhum oda "Rum-Baba" ist a runda guglhupfoatiga Kuachn aus an siassn Germdag, dea wos nochm Bocha mid ana Mischung aus Zucka und Rum meafoch dränkt wiad.
Da Nauman vom Rum Baba kummt woahscheinlich vom russischn "Babuschka", kuaz "Baba" fia "Oma"; des haßt oiso sovü wia Rum-Oma.
Da Legendn noch is da Rum Baba a Erfindung vom poinischn Kenig und lothringischn Herzog Stanislaus I. Leszczyński.
In de Asterix-Comix hod a Remaloga an Nauman „Babaorum“, a Wuatspü mitn franzesischn Guglhupf "Baba au Rhum".
Literatua.
"Petit Larousse de la Cuisine". Paris, 1998. ISBN 2-03-507030-9
Erwin Hoffer

Erwin „Jimmy“ Hoffer (* 14. April 1987 in Baden) is a Fuaßboispiela aus Östareich. Seit 2009 is a beim italienischen Verein SSC Neapel unta Vatrog. Jetzt grad spüt da Stüama oba in da deitschn Bundesliga beim 1. FC Kaiserslautern auf Leibasis.
Karriere.
Verein.
Hoffer hat sei Profikarriere 2004 bam VfB Admira Wacker Mödling in da Bundesliga angfangt. Am 11. Mai 2005 hat er sei Debüt fia Admira gebn, als er fian Christian Thonhofer in da 46. Spielminutn eingwechslt wordn is. Admira hats Spü 1:0 gegen SV Maddersburg verlorn. 2006 is a fia uma 60.000 € zuam SK Rapid Wien innerhalb vo da Bundesliga gwechslt. Am 29. Juli 2006 hat er sei Debüt fia Rapid gebn, als er fian Steffen Hofmann in da 56. Spielminutn eingwechslt wordn is. Rapid hats Spü 1:0 gegen SV Ried verlorn. In da Saison 2007/08 is a mit Rapid Maasta wuan. Am 28. Juli 2009 hat SSC Neapel bekannt gebn, dass erm fia uma 5 Mio. € verpflichtet habn. In ööf Pflichtspüle fia di Italiena hat er oa Diadl gschossn. Im Summa 2010 is hat eam SSC Neapel an'n 1. FC Kaiserslautern valiechn, und im Summa drauf an d'Frankfuata Eintracht.
Nationalmannschaft.
Am 2. Juni 2007 hat Hoffer sei Debüt fia Östareich gebn, als er fian Christian Fuchs in da 46. Spielminutn eingwechslt wordn is. Des Spü is 0:0 Paraguay ausganga. Am 1. Aprüü 2009 hat er gegn Rumenien seine easchtn beidn Diadln fia di Nationalmannschaft gschossn. Des woa gleichzeitig des Debüt vom Didi Constantini ois östareichischa Teamchef.
Statistik.
"Stand: 8. Aprü 2012"
1
Hebräisch

&lt;onlyinclude&gt;&lt;/onlyinclude&gt;
Hebräisch (, "‘Ivrit") is a semitische Sproch vo da afroasiatischn Sprochnfamülie. Es moderne Hebräisch wiad vo mea ois siem Müllionen Leit in Israel gredt, wearend des klassische Hebräisch seit mea ois 2000 Joa wödweit in jidischn Gmeindn fias Betn und fia andare liturgische Zwecke gnutzt wiad.
Fruahgschicht.
Da "Gezer-Kalenda" staumt ausm 10. Jh. v. Kr., oiso aus da Aumtszeit vom Kenig Salomo, und wiad oft ois de ödaste bekaunte hebräische Inschrift gnennd. Des i owa aus sprochlicha und schrifthistorischa Sicht ned richtig, weu de Schrift und Grammatik phönizisch san.
Des bekauntaste Weak in hebräischa Sproch is de jidische Bibe, da sognennde Tanach (im kristlichn Sprochbrauch es Oide Testament. Da Zeitpunkt vo da Obfossung is umstrittn. De ödastn Exemplare vo biblischn Textn san 1947 in Qumran gfundn wuan und stauman aus da Zeit zwischenan 3. Joahundat v. Kr. und im spädn 1. Joahundat n. Kr.
Literatua.
"Grammatikn:"
"Wertabiacha:"
"Lehrbiacha:"
"Zua Sprochgschicht:"
Buanwuascht

De Buanwuascht, aa "Hasse", "Buanheidl" oda "Klobassa" (dt.: Burenwurst) is a legendäre weana Brühwuascht, de wos praktisch aun an jedn Weana Wiaschtlstandl zum hobm is.
De Buanwuascht bsteht zua Höftn aus an Brad, zu an Viadl aus Speck und da Rest is Wossa, Gwiaz, Soiz und wos sunst no so ois zu an Wiaschdl gheat. Des is a sea grobe Wuascht. Mit um de 350 Kcal auf 10 Deka mochd a so a Wiaschdl mit grod 25 Deka gaunz schee sott.
De Buanwuascht wiad nua in hassn Wossa kocht, oiso nia grüt und a ned brotn. Sie braucht um de 10 - 14 Minutn bis duach is. Gessn wiads daun mit an Kitt (a Schnittn Brod) odar an Buggl (a Brodscheazl), dazua a Sempf.
Weu de Buanwuascht aus Wean ned wegzdengn is, kummts sogoa in da Literatua vua, zum Beispü bei "Im Schatten der Burenwurst" vom H. C. Artmann spüd de Hasse neman "Zorro, dem Rächer aller Würstelmänner" de Hauptroin. Zitat (S. 138):
"De Burnwurscht da is vom Gigara", meinte ein dezent gekleideter Herr zu seiner Begleiterin, "do loß i mi eineschtechn, waun des Heidl ned zu hundat Prozent vom Roßfleischhocka staumt!"
Erdäpfelsalat

Da Erdäpfelsalat oder Eadäpfesalod (dt.: Kartoffelsalat) wiad aus kochde Eadäpfen und a poa aundare Zuatatn heagstöd. Im Wesentlichn gibt's zwa Zuaberatungsoatn: "mit Essig und Öö" und "mit Mayonnääs". Stott aana Mayonnääs wiad in da Diät-Kuchl aa gean a Joghurt gnumman.
Zuaberatung.
In Östareich wean traditionö festkochade Eadäpfen mit da Schoin in Soizwossa kochd. Daun weans min koidn Wossa ogschreckt, gschöd und no oisaa haßa in Scheim gschnittn.
Mit Essig und Öö.
In Bayern und Östareich bis noch Krowozien wean de gschniddan Eadäpfen meistns mit an Sud aus ana Fleischbriah, Essig und Öö vamischt. Im Salod kennan aa no klaagschniddane Zwiefen, brodane Speckwiafen oda Stickln vo Essigguakaln sei. Haifig wean de Eadäpfen mit da Marinade iwagossn, wauns no haaß san. Dann auf jedn Foi a bissl wakn lossn. Dea so gmochde Salod kaun daun woam, obar aa koid gessn wean.
In da Steiamoak wiad Eadäpfesalod gean mit Kürbiskernöö serviat.
Mit Mayonnääs.
In Norddeitschland wiad da Erdäpfesalod meistns mit Mayonnäs augmochd. Aar aa Mischung mit Joghurt odaraan Obas is meglich.